section_heading: Dokumentarac, suđenje i poslovni pothvati (2003. − 2007.)
paragraph_text: Jedan od prvih snimljenih javnih Jacksonovih pojavljivanja od suđenja bio je u studenom 2006. kada je posjetio London da bi se susreo s predstavnicima Guinnessovih rekorda. Oni su mu uručili priznanja za osam rekorda među kojim za "Prvog zabavljača koji je zaradio više 100 milijuna dolara za godinu dana" i za "Najuspješnijeg zabavljača svih vremena". Jackson je isto tako nagrađen "Dijamantskom nagradom" 15. studenog 2006. za prodaju više od 100 milijuna albuma na dodjeli Svjetskih glazbenih nagrada. Odmah nakon smrti Jamesa Browna vratio se u Ameriku da bi mu zajedno s 8 000 tisuća ljudi odao posljednju počast na pogrebu 30. prosinca 2006. Krajem 2006. godine Jackson se složio da podijeli starateljstvo nad svoje prvo dvoje djece s bivšom suprugom Debbie Rowe. Godine 2007. sa Sonyjem je kupio katalog "Famous Music LLC". Ovo poslovanje mu je donijelo prava nad pjesmama Eminema, Shakire, Becka i drugih.